title: Sophie von La Roche
text: Sophie Guterman von Gutershofen, pe Sophie La Roche pe Sophie von La Roche (1730-1807) a oa ur skrivagnerez alaman.
  
  Mamm-gozh e oa da Glemens ha Bettina Brentano, ha serc'h da Christoph Martin Wieland. 
  
  He brudetañ oberenn eo Geschichte des Fräuleins von Sternheim, Istor Dimezell Sternheim.
  
  He buhez
  Sophie von La Roche a oa ganet en Kaufbeuren, en Alamagn. Kentañ bugel Georg Friedrich Gutermann, medisin, hage wreg, Regina Barbara. Gutermann a oa genidik eus Biberach. Sophie a dremenas he bugaleaj en Augsburg dreist-holl, savet e voe e-barzh ur gristeniezh deol. Alies ez ae da v-Biberach hag enoe reas anaoudegezh gant Christoph Martin Wieland, ha kaoz a zimeziñ a voe. 
  
  Dimeziñ
  En 1753 avat, e timezas da Georg von La Roche— sebezet e voe Wieland, pa glevas ar c'heloù e Suis, ma edo neuze.
  	
  Georg von La Roche a oa ur mab bastard d'ar c'hont Friedrich von Stadion-Warthausen ha d'un dañserez, Catharina La Roche. Stadion-Warthausen a reas war-dro sevel ha skoliata ar paotr a oa da vezañ sekretour. 
  
  Bugale
  Eizh bugel o doe Georg ha Sophie, pemp a vevas pelloc'h eget o bugaleaj :Maximiliane (1756–1793), Fritz (* 1757), Luise (*1759), Carl (1766–1839) and Franz Wilhelm (1768–1791). 
  
  Etre 1761 ha 1768 edo Sophie La Roche e Warthausen, kastell he zad-kaer, e-kichen Biberach, evel dimezell a enor, hag eno e wele Wieland bep an amzer. Ul levraoueg vras a oa er c'hastell, enni 1 440 levrenn, ha 550 oberenn, a zo bremañ e Bohemia e kastell Kozel, e-tal Pilsen. Sevel a rae lizheroù e galleg al lez, ha mont aliezik da-heul ar c'hont d'an domani en devoa war ar maez, e Bönnigheim. Ar c'hont a anvas e vab, pried Sophie, da verour e zomani e Bönningheim. Sophie a heulias he fried betek eno e 1770, hag eno eo, war ali ur mignon beleg, ec'h echuas ar romant he devoa boulc'het e Warthausen, Geschichte des Fräuleins von Sternheim. [Istory an Dimezell von Sternheim]. Embannet e voe ar romant gant Wieland en 1771.
  
  Eno e chomas Georg von La Roche da ober war-dro damani kont Stadion-Warthausen betek 1771. Neuze e voe anvet da guzulier Arc'heskob Trier. Neuze ec'h eas an tiegezh da Ehrenbreitstein.
  Saloñs a zalc'he Sophie er gêr e Koblenz, ha Goethe a ra meneg anezhañ en Dichtung und Wahrheit. E-rouez ar bleustrerien e oa Basedow, Wilhelm Heinse, ar vreudeur Jacobi ha Lavater. Mignonez e oa Sophie da Johann Heinrich Jung hag en he zi eo e reas anaoudegezh gant e zanvez-pried, Maria Salome von Saint George.
  
  En 1753 e timezas da Georg Michael Frank von La Roche. Bevañ a rae gantañ e leti Stadion, ti he zad-kaer Anton Heinrich Friedrich von Stadion, ministr eus Priñselezh Mainz.
  
  OberennoùGeschichte des Fräuleins von Sternheim. Von einer Freundin derselben aus Original-Papieren und andern zuverläßigen Quellen gezogen. Hrsg. v. Christoph Martin Wieland. 2 Bände. Weidmanns Erben und Reich, Leipzig 1771 (München 2007, dtv, ISBN 978-3423-13530-6,Originalausgabe)Der Eigensinn der Liebe und Freundschaft, eine Englische Erzählung, nebst einer kleinen deutschen Liebesgeschichte, aus dem Französischen. Orell, Geßner, Füßli, Zürich 1772Rosaliens Briefe an ihre Freundin Mariane von St**. 3 Bände. Richter, Altenburg 1780–1781Pomona für Teutschlands Töchter. Enderes, Speyer 1783-1784Briefe an Lina, ein Buch für junge Frauenzimmer, die ihr Herz und ihren Verstand bilden wollen. Band 1. Lina als Mädchen. Weiß und Brede, Mannheim 1785; Gräff, Leipzig 1788Neuere moralische Erzählungen. Richter, Altenburg 1786Tagebuch einer Reise durch die Schweiz Richter, Altenburg 1787Journal einer Reise durch Frankreich. Richter, Altenburg 1787Tagebuch einer Reise durch Holland und England. Weiß und Brede, Offenbach 1788. Deizlevr. Geschichte von Miß Lony und Der schöne Bund. C. W. Ettinger, Gotha 1789Briefe über Mannheim. Orell, Geßner, Füßli, Zürich 1791Lebensbeschreibung von Friderika Baldinger, von ihr selbst verfaßt. Hrsg. und mit einer Vorrede begleitet von Sophie Wittwe von La Roche. Carl Ludwig Brede, Offenbach 1791Rosalie und Cleberg auf dem Lande. Weiß und Brede, Offenbach 1791Erinnerungen aus meiner dritten Schweizerreise. Weiß und Brede, Offenbach 1793Briefe an Lina als Mutter. 2 Bände. Gräff, Leipzig 1795-1797Schönes Bild der Resignation, eine Erzählung. Gräff, Leipzig 1796Erscheinungen am See Oneida, mit Kupfern. 3 Bände. Gräff, Leipzig 1798Mein Schreibetisch. 2 Bände. Gräff, Leipzig 1799Reise vom Offenbach nach Weimar und Schönebeck im Jahr 1799. Gräff, Leipzig 1800 (auch als Schattenrisse abgeschiedener Stunden in Offenbach, Weimar und Schönebeck in Jahre 1799)Fanny und Julia, oder die Freundinnen. Gräff, Leipzig 1801Liebe-Hütten. 2 Bände. Gräff, Leipzig 1804Herbsttage. Gräff, Leipzig 1805Melusinens Sommerabende''. Hrsg. von Christoph Martin Wieland. Societäts-Buch- und Kunsthandlung, Halle 1806 (Digitalisat)
  
  Skrivagnerezed Alamagn
  Skrivagnerezed alamanek
  Ganedigezhioù 1730
  Marvioù 1807